Аймгийн Засаг даргын 2017 оны

06 дугаар сарын -ны өдрийн

.... дугаар захирамжийн нэгдүгээр

хавсралт

**НӨХӨН ҮРЖИХҮЙН НАСНЫ ӨРТӨМТГИЙ БҮЛГИЙН ЭМЭГТЭЙЧҮҮДИЙГ**

**УРЬДЧИЛАН СЭРГИЙЛЭХ ҮЗЛЭГТ ХАМРУУЛАН ЭМЧЛЭН ЭРҮҮЛЖҮҮЛЭХ**

**АЖЛЫГ ЗОХИОН БАЙГУУЛАХ АЖЛЫН УДИРДАМЖ**

**Нэг. Үндэслэл:**

Монгол улсын Эрүүл мэндийн тухай хуулийн 4 дүгээр бүлгийн 34.1, Засгийн газрын 2017 оны 78 дугаар тогтоол “Эх хүүхэд нөхөн үржихүйн үндэсний хөтөлбөр”, Өрхийн эрүүл мэндийн төвүүдийн Засаг даргатай байгуулсан гурвалсан гэрээний заалт, Эрүүл мэндийн сайдын эхийн эндэгдлээс сэргийлэх, эрүүл эхээс эрүүл хүүхэд төрүүлэх чиглэлээр шуурхай хэрэгжүүлэх үйл ажиллагааны төлөвлөгөөг хэрэгжүүлэх

**Хоёр. Урьдчилан сэргийлэх үзлэгийн зорилго**:

Нөхөн үржихүйн насны өртөмтгий бүлгийн эмэгтэйчүүдийг үзлэгт хамруулж, жирэмснийг эрт илрүүлэх, хяналтанд авах, гэр бүл төлөвлөлтийн тусламж үйлчилгээг үзүүлэх, эрхтэн тогтолцооны эмгэгийг эмчлэн эрүүлжүүлэх ажлыг зохион байгуулж, 16-49 насны эмэгтэйчүүдийн бүртгэл судалгааг шинэчлэх зорилготой.

**Гурав.Үзлэгт хамрагдах хүрээ:**

Баян-Өндөр сумын 21 багийн болон Жаргалант сумын 16-49 насны эрсдэлтэй бүлгийн нийт 1465 эмэгтэйчүүдийг хамруулна.

**Дөрөв. Хугацаа:**

2017 оны 6 дугаар сарын 13-наас 6 дугаар сарын 25-ныг хүртэл үргэлжилнэ.

**Тав. Үзлэгт хамтран ажиллах эмч, мэргэжилтэн:**

* Аймгийн эх барих эмэгтэйчүүдийн ерөнхий мэргэжилтэн
* Хувийн хэвшлийн нөхөн үржихүйн эмнэлгийн эмэгтэйчүүдийн эмч нар
* Өрхийн эрүүл мэндийн төвийн эмч нар

**Зургаа. Үйл ажиллагаа:**

***1.Сум, ӨЭМТөв*:**

* Урьдчилан сэргийлэх үзлэгт хамруулах нэн шаардлагатай үйлчлэх хүрээний нөхөн үржихүйн насны 16-49 насны эрсдэлт бүлгийн эмэгтэйчүүдийн судалгааг шинэчлэж, үзлэгт бүрэн хамруулах /орцны жижүүр, явуулын,тогтмол хаягндаа амьдардаггүй, архи хэтрүүлэн хэрэглэгч эмэгтэйг хамруулах/
* Жирэмслэлт төрөлтөд өндөр эрсдэлтэй /эрхтэн тогтолцооны эмгэгтэй, хүндрэлтэй төрж байсан, олон төрсөн, өрх толгойлсон, 2 хүртэл насны хүүхэдтэй/ эмэгтэйчүүдэд жирэмсний сорилын тусламжтайгаар жирэмсэнг эрт илрүүлэх, хяналтанд авах, тусламж үйлчилгээг үзүүлэх

***2.Хувийн хэвшлийн нөхөн үржихүйн үүдэн эмнэлгүүд:***

* Илгээсэн эмэгтэйчүүдэд эмчийн үзлэг, оношлогоо, мазокийн шинжилгээ, шаардлагатай эмчилгээг хийж, гэр бүл төлөвлөлтийн арга хэрэгсэлд хамруулан, үр дүнг тооцох
* Үзлэгээр шинжилгээ өгөх, зөвөлгөө авах шаардлагатай эх барихын ужиг дурдатгалтай болон эрхтэн тогтолцооны эмгэгтэй эмэгтэйчүүдийг харьяаллын өрхийн эрүүл мэндийн төвд бүртгэн мэдээлэх, хяналтанд оруулах , БОЭТ-ийн эмэгтэйчүүдийн кабинетын эмчийн үзлэг, хяналтанд хамруулах

**3.БОЭТ-н нөхөн үржихүйн эрүүл мэндийн нэг цэгийн үйлчилгээ**

* Нөхөн үржихүйн эрүүл мэндийн нэг цэгийн эмэгтэйчүүдийн эмч үзлэгээр илэрсэн шинжилгээ өгөх, зөвөлгөө авах шаардлагатай эх барихын ужиг дурдатгалтай болон эрхтэн тогтолцооны эмгэгтэй эмэгтэйчүүдийг үзэж, хяналтанд авах, аймгийн эх барих эмэгтэйчүүдийн ерөнхий мэргэжилтэн болон бусад төрөлжсөн нарийн мэргэжлийн эмчийн үзлэгт хамруулах, хэвтэн эмчлүүлэх, тээлтийг шийдвэрлэх, гэр бүл төлөвлөлтийн тусламж үйлчилгээнд хамруулах ажлыг зохион байгуулах

***4.ЭМГазар:***

* Удирдамж боловсруулж, сум, ӨЭМТөвийн ахлагч нарт танилцуулах,үзлэгийн явцад хяналт хийх, идэвхжүүлэх
* Үзлэгт шаардагдах нэг удаагийн толь, бээлий, үтрээний наацын шил , савх, жирэмслэлтээс сэргийлэх арга хэрэгслээр хангах
* Сум, ӨЭМТөв, Нөхөн үржихүйн хувийн хэвшлийн эмнэлгүүд, БОЭТ-ийн уялдаа холбоог зохицуулж, мэдээллээр хангах
* Үзлэгийн тайланг нэгтгэх загвар боловсруулж, мэдээг нэгтгэн гарсан үр дүнг тайлагнах

**Долоо . Үзлэг хийх хуваарь:**

|  |  |  |  |
| --- | --- | --- | --- |
| № | ӨЭМТөвүүд | Үзлэг хийх эмнэлэг/эмч/ | Нийт үзлэгт хамрагдах хүний тоо |
| 1 | Мэндсэцэн | Мандах эмнэлэг  Б.Мөнхмандах | 282 |
| 2 | Мөнхийн гэгээ | Болор эмнэлэг  Ө.Дэлгэрмаа | 120 |
| 3 | Мөнхсүндрэл | Мишээл эмнэлэг  Ч.Отгонжаргал | 145 |
| 4 | Учралтбаяр | Хүслэн эмнэлэг  Батцэцэг | 216 |
| 5 | Нийцэл | Эх элбэрэл эмнэлэг  н.Туяа | 84 |
| 6 | Үйлсбадрах | Үйлсбадрах ӨЭМТөв  ЭБЭЭмч н.Эрдэнэчимэг | 234 |

|  |  |  |  |
| --- | --- | --- | --- |
| 7 | Энхжинмандарваа | Хатагтай эмнэлэг  Д.Цэенхорлоо | 143 |
| 8 | Анхны оч | Ачлал эмнэлэг  Н.Сугар | 185 |
| 10 | Жаргалант сум | СЭМТөв  Ц.Дэлгэрмаа | 56 |
|  | **Бүгд** |  | **1465** |

**Найм. Үзлэгийн хамрагдалтыг нэмэгдүүлэх чиглэлээр :**

* ӨЭМТөвүүдээс үзлэгт хамрагдах эмэгтэйчүүдийн нэрсийн жагсаалтыг гаргуулан, үзлэгт шаардлагатай нэг удаагийн бээлий, толь, уут, үтрээний наацын шил, савхаар ханган үзлэг хийх нөхөн үржихүйн хувийн хэвшлийн эмнэлгүүдэд хүргүүлж мэдээлэл солилцож, ажиллан тайланг авах
* Нөхөн үржихүйн урьдчилан сэргийлэх үзлэгт хамрагдалтыг сайжруулахтай холбоотой ухуулга сурталчилгаа, мэдээллийн ажил өрнүүлэх
* Урьдчилан сэргийлэх үзлэгийн нэгдсэн дүнг гарган эрүүл мэндийн байгууллагуудын шуурхай, ЭМГ-ын Удирдах зөвлөлийн хурал, аймгийн Засаг даргын Тамгын газарт танилцуулах

**Ес. Хүрэх үр дүн :** Үзлэг хийгдсэнээр

1.Сум, ӨЭМТөв бүр 16-49 насны өртөмтгий бүлгийн эмэгтэйчүүдийн шинэчилсэн судалгаатай болох, эрүүлжүүлэлтэнд хяналт тавин, гэр бүл төлөвлөлтийн сургалт, хэрэгслээр хангах, үр дүнг тооцон мэдээлэх

2.Нөхөн үржихүйн насны эрсдэлтэй бүлгийн эмэгтэйчүүдийн дунд жирэмсний илрүүлэг, хяналт, гэр бүл төлөвлөлтийн тусламж үйлчилгээнд хамруулалт нэмэгдэнэ

\_ОО\_

Аймгийн Засаг даргын 2017 оны

06 дугаар сарын -ны өдрийн

.... дугаар захирамжийн хоёрдугаар

хавсралт

**НӨХӨН ҮРЖИХҮЙН НАСНЫ ӨРТӨМТГИЙ БҮЛГИЙН ЭМЭГТЭЙЧҮҮДИЙГ**

**УРЬДЧИЛАН СЭРГИЙЛЭХ ҮЗЛЭГТ ХАМРУУЛАН ЭМЧЛЭН ЭРҮҮЛЖҮҮЛЭХ**

**АЖЛЫГ ЗОХИОН БАЙГУУЛАХАД ШААРДАГДАХ ТӨСӨВ**

|  |  |  |  |  |  |
| --- | --- | --- | --- | --- | --- |
| № | Үзлэгт шаардагдах зүйлс | Хэмжих нэгж | Тоо ширхэг | Нэг бүрийн үнэ /төг/ | Нийт үнэ |
| 1 | Жирэмсний тест | Ширхэг | 500 | 500 | 250000 |
| 2 | 1 удаагийн аяга | Ширхэг | 500 | 50 | 25000 |
| 3 | Бээлий | Хайрцаг | 14 | 8500 | 119000 |
| 4 | 1 удаагийн дэвсгэр | Ширхэг | 1465 | 1000 | 146500 |
| 5 | 1 удаагийн толь | Ширхэг | 1465 | 1200 | 1758000 |
| 6 | ЭХО оношлогоо | Хүн | 200 | 5000 | 1000000 |
| 7 | Наацын шил, савх | Ширхэг | 500 | 1500 | 750000 |
| 8 | Доксициклин 0.25 №10 | Ширхэг | 301 | 1500 | 451500 |
| 9 | Метронидазол 0.5 №10 | Ширхэг | 250 | 2000 | 500000 |
|  | Бүгд |  |  |  | 5000000 |

\_ОО\_